
ประกาศองค์การบริหารส่วนตำบลห้วยปริก
เรื่อง  มาตรการป้องกันการละเว้นการปฏิบัติหน้าที่ในการบังคับใช้กฎหมาย
เกี่ยวกับป้ายโฆษณาบนทางสาธารณะ
……………………………………………….
 	   ตามหนังสือกระทรวงมหาดไทย ด่วนที่สุด ที่ มท 0226.2/01075 ลงวันที่ 22 มกราคม พ.ศ. 2562 เรื่อง มาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะในมาตรการเร่งด่วนและเพื่อให้การดำเนินการตามมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะเป็นไปด้วยความถูกต้อง องค์การบริหารส่วนตำบลห้วยปริก จึงได้กำหนดช่องทางประชาสัมพันธ์สำหรับแจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมายตามช่องทาง ดังนี้
                   1. แจ้งเบาะแสด้วยตัวเองในวันและเวลาราชการ ได้ที่องค์การบริหารส่วนตำบลห้วยปริก
                   2. ผ่านทางไปรษณีย์ ส่งมาที่องค์การบริหารส่วนตำบลห้วยปริก ที่อยู่ 318 หมู่. 6 ตำบลห้วยปริก   อำเภอฉวาง จังหวัดนครศรีธรรมราช 80260
                   3. โทรศัพท์/โทรสาร 0-7552-0434
                   4. เว็บไซต์องค์การบริหารส่วนตำบลห้วยปริก http://www.huaiprik.go.th
                   5. สื่อออนไลน์ https://www.facebook.com/อบต.ห้วยปริก

                   องค์การบริหารส่วนตำบลห้วยปริก จึงขอความร่วมมือดำเนินการตามมาตรการป้องกันการละเว้นการปฏิบัติหน้าที่ในการบังคับใช้กฎหมายเกี่ยวกับป้ายโฆษณาบนทางสาธารณะ โดยให้แจ้งเบาะแสป้ายโฆษณาหรือสิ่งอื่นใดที่รุกล้ำทางสาธารณะหรือไม่ชอบด้วยกฎหมายตามช่องทางดังกล่าว

                   	จึงประกาศให้ทราบโดยทั่วกัน

				ประกาศ  ณ  วันที่  2  เดือน  ตุลาคม  พ.ศ. 2563

ประกาศองค์การบริหารส่วนตำบลห้วยปริก
ประชาสัมพันธ์ให้ประชาชนและผู้ประกอบการทราบถึงการกระทำอันเป็นการฝ่าฝืนต่อกฎหมายเกี่ยวกับการติดตั้งป้ายโฆษณาหรือสิ่งอื่นใดที่รุกล้ำทางสาธารณะ
***************************
   	องค์การบริหารส่วนตำบลห้วยปริก ขอแจ้งการกระทำอันเป็นการฝ่าฝืนกฎหมายเกี่ยวกับการติดตั้งป้ายโฆษณาหรือสิ่งอื่นใดที่รุกล้ำทางสาธารณะ ประกอบด้วย
1. กฎหมายเกี่ยวกับป้ายโฆษณาบนทางสาธารณะ ตามพระราชบัญญัติควบคุมอาคาร พ.ศ. ๒๕๒๒ 
กฎหมายเกี่ยวกับการก่อสร้างป้ายบนอาคาร และบนพื้นดินป้ายบนอาคารตามกฎหมายพระราชบัญญัติควบคุมอาคาร พ.ศ. ๒๕๒๒ มาตรา ๔ (๓) ป้าย หรือสิ่งที่สร้างขึ้นสาหรับติดตั้ง หรือตั้งป้าย 
 	(ก) ที่ติด หรือตั้งไว้เหนือที่สาธารณะ และมีขนาดเกินหนึ่งตารางเมตร หรือมีน้ำหนักรวมทั้งโครงสร้างเกินสิบกิโลกรัม 
 	(ข) ที่ติด หรือตั้งไว้ในระยะห่างจากที่สาธารณะ ซึ่งเมื่อวัดในทางราบแล้ว ระยะห่างจากที่สาธารณะมีน้อยกว่าความสูงของป้ายนั้น เมื่อวัดจากพื้นดิน และมีขนาด หรือน้ำหนักเกินกว่าที่กำหนดในกฎกระทรวง 
2. ตามกฎกระทรวงฉบับที่ ๒๓ (พ.ศ. ๒๕๓๓)
ให้ป้าย หรือสิ่งที่สร้างขึ้นสำหรับติด หรือตั้งไว้ในระยะห่างจากที่สาธารณะ ซึ่งเมื่อวัดในทางราบแล้วระยะห่างจากที่สาธารณะ มีน้อยกว่าความสูงของป้ายนั้นเมื่อวัดจากพื้นดิน และมีขนาดความกว้างของป้ายเกินห้าสิบเซนติเมตร หรือยาวเกินหนึ่งเมตร หรือเนื้อที่ของป้ายเกินห้าพันตารางเซนติเมตร หรือมีน้าหนักของป้าย หรือสิ่งที่สร้างขึ้นสำหรับ หรือติดตั้งป้ายอย่างใดอย่างหนึ่งหรือทั้งสองอย่างรวมกันเกินสิบกิโลกรัมเป็นอาคารตามมาตรา ๔ กฎกระทรวงกำหนดสิ่งที่สร้างขึ้นอย่างอื่นเป็นอาคารตามกฎหมาย ว่าด้วยการควบคุมอาคาร พ.ศ. ๒๕๔๔ สิ่งที่สร้างอย่างอื่น ที่มีความสูงจากระดับฐานตั้งแต่ ๑๐ เมตรขึ้นไป 
3. ตามกฎกระทรวง ๕๕ (พ.ศ. ๒๕๔๓)
ข้อ ๘ ป้าย หรือสิ่งที่สร้างขึ้นสำหรับติด หรือตั้งป้ายบนหลังคา หรือดาดฟ้าของอาคารต้องไม่ล้ำออกนอกแนวผนังรอบนอกของอาคาร และส่วนบนสุดของป้าย หรือสิ่งที่สร้างขึ้นสาหรับติด หรือตั้งป้ายต้องสูงไม่เกิน ๖ เมตร จากส่วนสูงของหลังคา หรือดาดฟ้าของอาคารที่ติดตั้งป้ายนั้น 
ข้อ ๑๓ ป้ายที่ติดตั้งอยู่บนดินโดยตรง ต้องมีความสูงไม่เกินระยะที่วัด จากจุดที่ติดตั้งป้าย ไปจนถึงกึ่งกลางถนนสาธารณะ ที่อยู่ใกล้ป้ายนั้นที่สุด และมีความยาวของป้ายไม่เกิน ๓๒ เมตร 

บทกำหนดโทษ
มาตรา ๖๕ ความผิด ก่อสร้างโดยมิได้รับอนุญาต หรือก่อสร้างผิดแบบ (มาตรา ๒๑, มาตรา ๓๑)    ต้องระวางโทษจำคุกไม่เกิน ๓ เดือน หรือปรับไม่เกิน ๖ หมื่นบาท หรือ ทั้งจำทั้งปรับ โทษปรับอีกวันละไม่เกิน ๑๐,๐๐๐.-บาท 
มาตรา ๖๖ ทวิ  ความผิด  ไม่รื้อถอนตามคำสั่ง  จำคุกไม่เกิน   ๖   เดือน หรือ ปรับไม่เกิน ๑๐๐,๐๐๐.-บาท หรือ ทั้งจำทั้งปรับ โทษปรับอีกวันละไม่เกิน ๓๐,๐๐๐.-บาท 
มาตรา ๗๐ ความผิดเพื่อพาณิชยกรรม หรือเป็นการกระทำในทางการค้า เพื่อให้เช่า ให้เช่าซื้อ ขายหรือ จำหน่ายโดยมีค่าตอบแทน โทษปรับเป็น ๒ เท่าของโทษตามมาตรานั้น

